b'\n_START_ARTICLE_\nNabil Ma\xc3\xa2loul\n_START_SECTION_\nUra\n_START_PARAGRAPH_\nMaaloul aloitti jalkapalloilun 6-vuotiaana ja siirrytty\xc3\xa4\xc3\xa4n ammattilaiseksi h\xc3\xa4n edusti pitk\xc3\xa4\xc3\xa4n Esp\xc3\xa9rancea 1980-luvulta aina 1990-luvun puoleen v\xc3\xa4liin saakka. T\xc3\xa4m\xc3\xa4n aikana Maaloul saavutti seitsem\xc3\xa4n Tunisian mestaruutta, sek\xc3\xa4 kolme cupin voittoa. H\xc3\xa4n voitti my\xc3\xb6s kerran Tunisian p\xc3\xa4\xc3\xa4sarjan maalikuninkuuden kaudella 1987\xe2\x80\x931988 14 maalilla. Sittemmin Maaloul siirtyi kaudeksi 1994\xe2\x80\x931995 CA Bizertiniin, josta matka jatkui seuraavalla kaudella Club Africainiin. H\xc3\xa4n pelasi joukkueessa kolme kautta, kunnes joutui erimielisyyksiin joukkueen puheenjohtajan Slim Chiboubin kanssa. Maaloul matkasi viel\xc3\xa4 vuodeksi Saudi-Arabiaan, jossa h\xc3\xa4n p\xc3\xa4\xc3\xa4tti uransa.\n_START_SECTION_\nMaajoukkue\n_START_PARAGRAPH_\nMaaloul edusti Tunisian maajoukkuetta 1980-luvulla, pelaten muun muassa vuoden 1988 kes\xc3\xa4olympialaisissa. Joukkue sijoittui tuolloin sijalle yhdeks\xc3\xa4n. H\xc3\xa4n pelasi jokaisessa kolmessa ottelussa.\n_START_SECTION_\nValmentajanura\n_START_PARAGRAPH_\nValmentajaksi Maaloul p\xc3\xa4\xc3\xa4tyi vuoden 2004 tiet\xc3\xa4mill\xc3\xa4 oltuaan Tunisian maajoukkueen apuvalmentaja, kun Tunisia voitti historiansa ensimm\xc3\xa4isen Afrikan-mestaruuden. H\xc3\xa4n toimi roolissaan aina syyskuuhun 2006 asti, kunnes valmennusryhm\xc3\xa4 erotettiin. Maaloul valmensi my\xc3\xb6s lyhyen aikaa CA Bizertinia kaudella 2005\xe2\x80\x932006._NEWLINE_Joulukuussa 2010 Maaloul palasi takaisin valmennusteht\xc3\xa4viin Esp\xc3\xa9rancen per\xc3\xa4simeen. H\xc3\xa4n johdatti my\xc3\xb6s joukkueensa tripla mestaruuteen viety\xc3\xa4\xc3\xa4n joukkueensa Tunisian mestariksi hein\xc3\xa4kuussa 2011, Tunisian cupin mestariksi ja marraskuussa 2011 Afrikan Mestarien liigan mestariksi. Tammikuussa 2012 Maaloul sai potkut Esp\xc3\xa9rancesta. H\xc3\xa4n palasi toukokuussa 2012 takaisin Esp\xc3\xa9rancen valmentajaksi Michel Decastelin tilalle, joka korvasi h\xc3\xa4net alun perin. H\xc3\xa4n johdatti kauden p\xc3\xa4\xc3\xa4tteeksi Esp\xc3\xa9rancen toistamiseen Tunisian mestaruuteen. Sen sijaan Mestarien liigan loppuottelussa Maaloulin Esp\xc3\xa9rance h\xc3\xa4visi Al-Ahlille yhteismaalein 3\xe2\x80\x932. Kaudella 2012\xe2\x80\x932013 Maaloul piti Esperancen uudistuneessa sarjassa k\xc3\xa4rkipaikalla, kunnes tammikuussa 2013 ilmoitti purkaneensa sopimuksensa riitaannuttuaan Esperancen puheenjohtajan kanssa._NEWLINE_Helmikuussa 2013 Maaloul nimitettiin odotetusti Tunisian maajoukkueen p\xc3\xa4\xc3\xa4valmentajaksi kahden vuoden sopimuksella. H\xc3\xa4n oli johdattaa Tunisian jatkoon vuoden 2014 MM-kisojen karsinnoissa, mutta maa h\xc3\xa4visi Cap Verdelle p\xc3\xa4\xc3\xa4t\xc3\xb6sottelussa maalein 2\xe2\x80\x930. Ottelun j\xc3\xa4lkeen Maaloul ilmoitti eroavansa teht\xc3\xa4v\xc3\xa4st\xc3\xa4. My\xc3\xb6hemmin Tunisia ilmoitettiin voittajaksi hylk\xc3\xa4yksell\xc3\xa4, kun Cap Verde oli k\xc3\xa4ytt\xc3\xa4nyt pelikiellossa olevaa pelaajaa kokoonpanossaan._NEWLINE_Elokuussa 2018 Ma\xc3\xa2loulista tuli Al-Duhailin p\xc3\xa4\xc3\xa4valmentaja.'